CELEX: 62017TN0620
Language: et
Date: 2017-09-08 00:00:00
Title: Kohtuasi T-620/17: 8. septembril 2017 esitatud hagi – Teollisuuden Voima versus komisjon

27.11.2017   
            
            
               ET
            
            
               Euroopa Liidu Teataja
            
            
               C 402/43
            
         8. septembril 2017 esitatud hagi – Teollisuuden Voima versus komisjon
   (Kohtuasi T-620/17)
   (2017/C 402/57)
   Kohtumenetluse keel: inglise
   
      Pooled
   
   
      Hageja: Teollisuuden Voima Oyj (Eurajoki, Soome) (esindajad: solicitor M. Powell, advokaadid Y. Utzschneider, K. Struckmann ja G. Forwood)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 10. jaanuari 2017. aasta otsus (EL) 2017/1021 riigiabi SA.44727 2016/C (ex 2016/N) kohta, mida Prantsusmaa kavatseb anda kontsernile Areva (1);
            
         
               —
            
            
               mõista hageja kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
            
               1.
            
            
               Esimene väide, et komisjon ei ole otsust vastuolus ELTL artikliga 296 piisavalt põhjendanud, sest vaidlustatud otsuse avaldatud versiooni on väga suures ulatuses lühendatud, mistõttu ei ole hagejal võimalik tutvuda otsuse põhjendustega ja Euroopa Kohtul teostada kontrolli.
            
         
            
               2.
            
            
               Teine väide, et tehtud on mitu ilmselget hindamisviga seoses hinnanguga Areva kontserni pikaajalise elujõulisuse taastamisele.
               
                           —
                        
                        
                           Hageja viitab siinkohal komisjoni suunistele raskustes olevate mittefinantsettevõtjate päästmiseks ja ümberkorraldamiseks antava riigiabi kohta, milles on nõutud, et ümberkorralduskavaga taastatakse abisaaja pikaajaline elujõulisus mõistliku aja jooksul ja realistlikel eeldustel. (2)
                           
                        
                     
         
            
               3.
            
            
               Kolmas väide, et tehtud on mitu ilmselget hindamisviga seoses meetmetega, millega soovitakse piirata konkurentsi moonutavaid meetmeid peamisel turul, kus Areva kontsern tegutseb pärast ümberkorraldamist.
            
         
            
               4.
            
            
               Neljas väide, et tehtud on hindamisviga, seades riigiabi heakskiitmise sõltuvusse ebakohastest ja ebapiisavatest tingimustest.
            
         
            
               5.
            
            
               Viies väide, et tehtud on ilmselge viga, leides et riigiabi on siseturuga kokkusobiv, kuigi esitatud ümberkorralduskava ei näe ette piisavaid tagatisi selle kohta, et Areva suudab ellu viia projekti OL3 soovitud ajaks, rikkudes sellega teatavaid ELi lepingu eesmärke, mida oleks pidanud riigiabi kokkusobivuse hindamisel arvestama.
            
         
      (1)  ELT 2017 L 155, lk 23.
   
      (2)  ELT 2014 C 249, lk 1, punkt 47.